Source: http://lawblog.sk/comment/reply/269
Timestamp: 2018-08-21 00:26:02+00:00
Document Index: 13629370

Matched Legal Cases: ['§ 626', '§ 649', '§ 646', '§ 562', '§ 52', '§ 269']

Domů » Vady bytu a problémy so stavebnou firmou
nepíšete či bol byt nadobudnutý na základe kúpnej zmluvy, prípadne zmluvy o dielo, takže je problematické sa vyjadriť. V zmluve by malo byť podrobne napísané akí záručná doba bola poskytnutá. Záručná doba plynie od odovzdania predmetu kúpy, prípadne diela. V zásade platí, že Práva zo zodpovednosti za vady veci, pre ktoré platí záručná doba, zaniknú, ak sa neuplatnili v záručnej dobe § 626 ods. 1 Občianskeho zákonníka ( pri kúpnej zmluve ) a obdobné ustanovenie obsahuje § 649 Občianskeho zákonníka ( pri zmluve o dielo ) citujem Práva zo zodpovednosti za vady sa musia uplatniť u zhotoviteľa v záručnej dobe; inak práva zaniknú. Čas od uplatnenia práva zo záruky až do vykonania opravy sa do záručnej doby nepočíta. Zhotoviteľ je povinný vydať
objednávateľovi potvrdenie o tom, kedy právo uplatnil, ako aj o vykonaní opravy a čase jej trvania. Záručná doba je všeobecne 24 mesiacov, pri stavbách , ktoré boli dodané na
základe zmluvy o dielo podľa Občianskeho zákonníka je to tri roky § 646 ods. 3 Občianskeho zákonníka zákon č. 40/1964 S.b..
Pokiaľ by bola zmluva o dielo upravená Obchodným zákonníkom tak tam je možnosť uplatniť vadu veci až v lehote 5 rokov § 562 ods. 2 písm c) zákona č. 513/1991 S.b. . Ako problém však vidím to, že sa na vadu veci dodávateľ neupozornil keď sa prejavila. To môže mať zásadný význam na úspech v
prípadnom konaní.Zároveň je potrebné vziať do úvahy , že ide
spotrebiteľskú zmluvu § 52 ods. 1 Občianskeho zákonníka a teda sa tu uplatnia i nástroje ochrany spotrebiteľa najmä zákon č. 250/2007 Z.z. o ochrane spotrebiteľa, zákon č. 128/2002 o štátnej kontrole vnútorného trhu vo veciach ochrany spotrebiteľa ( príslušný orrán je Slovenská obchodná inšpekcia ) .V extrémnom prípade jestvuje i možnosť podať tretné oznámenie za poškodzovanie spotrebiteľa § 269 Trestného zákona citujem
(1) Kto poškodí spotrebiteľa a spôsobí mu malú škodu tým, že
a) klame spotrebiteľa na kvalite, množstve alebo hmotnosti tovaru alebo na druhu, akosti a množstve poskytovaných výkonov,
b) uvedie na trh výrobky, práce alebo služby a zatají pritom ich podstatné vady, potrestá sa odňatím slobody na šesť mesiacov až tri roky, alebo
c) ako oprávnená osoba na strane predávajúceho určí cenovú ponuku, na základe ktorej dôjde k predaju tovaru alebo poskytnutiu služby za cenu prevyšujúcu obmedzenie ustanovené všeobecne záväzným právnym predpisom, alebo rozhodnutím vydaným na jeho základe.
V každom prípade treba reklamáciu uplatniť čo najskôr a preukázateľným spôsobom písomne.Ďalší postup závisí od konkrétnych okolností prípadu, ktoré však nepoznám.